બચાવ પક્ષનું કહેવું છે કે, સ્વામીએ કોંગ્રેસને આરોપી તરીકે રજૂ નથી કર્યા અને ના તો તેમણે એવી કોઇ રજૂઆત કરી છે કે કોઇ અધિકારી ઉધાર આપવા માટે ઓર્થોરાઇઝ ન હોય. તેમણે સાથે એમ પણ કહ્યું કે, સુબ્રમણ્યમ સ્વામીએ જે દસ્તાવેજોની માંગ કરી છે એની આ કેસમાં કોઇ જરૂર જ નથી. સુબ્રમણ્યમ સ્વામીએ આ તમામ દલીલોનું ખંડન કરતા કહ્યું કે, કોર્ટે સમન મોકલ્યા બાદ બચાવ પક્ષ એવું કઇ રીતે કહી શકે કે મારી પાસે કોઇ કેસ જ નથી. એ લોકો જાણી જોઇને વધુ સમય લઇ રહ્યાં છે, જેને કારણે કેસની પ્રક્રિયા ધીરી ચાલે છે, પરંતુ એ લોકો બચી નહીં શકે.